જો તમારે તમારું આદર્શ જીવન જીવવું હોય, તો પ્રથમ તો તમારી ઉર્જા અને ઉત્સાહનો એક-એક અંશ તમારા વર્તમાનને આપો. વધુ વાર લગાડ્યા વિના જ તમને તમારા જીવનનો હેતુ શું છે તે મળી જશે અને પરિણામે તમારું જીવન એક ઊંડી પરિપૂર્ણતા તરફ લઇ જશે. જયારે તમે તમારું હૃદય, મગજ અને આત્મા તમે જે કોઈપણ કામ હાથમાં લો તેને આપો છો, ત્યારે તે તમને મુક્તિના માર્ગે લઇ જતું હોય છે. અને ફક્ત એક મુક્ત આત્મા જ જીવનપથ પર સહજતા અને ગરિમાથી ચાલી શકે છે, જેવી રીતે એક કુશળ તરવૈયો પાણીને કાપીને સરકતો રહે તેમ. અને એ દ્રશ્ય ખરેખર જોવા જેવું હોય છે.